open-index/open-wikipedia-markdown huggingface dataset:
William Vallance Douglas Hodge

**William Vallance Douglas Hodge** (født 17. juni 1903 i Edinburgh, død 7. juli 1975) var en skotsk matematiker og geometer. 

Hodge studerte ved Edinburgh University og ble uteksaminert derfra i 1923 før han begynte ved Cambridge University. I 1926 tok han opp en pedagogisk stilling ved University of Bristol, samtidig som han forsket på algebraisk geometri. I 1930 ble Hodge tildelt en stipendiat-stilling ved St. Johns College i Cambridge. Han tilbrakte ett års tid 1931-1932 ved Princeton University i USA. Hodge var visepresident ved det britiske The Royal Society fra 1959 til 1965. 

Hans oppdagelse av de vidtrekkende topologiske relasjoner mellom algebraisk geometri og differensialgeometri er et område som vanligvis blir kalt Hodge teori og blir ofte knyttet til Kahler manifolder. Hans matematiske arbeider har hatt en stor innflytelse på senere arbeider innenfor matematikk, spesielt geometri og algebra. Hodge ble adlet i 1959 og han mottok Copleymedaljen fra The Royal Society i 1974.

## Referanser
Matthias Wallner

**Matthias Wallner** er en østerriksk tidligere skihopper.

Han konkurrerte internasjonalt fra 1992/93 til 1999, med størst suksess i kontinentalcupen, der han tre ganger ble blant de ti beste sammenlagt. Han ble nummer 5 i 1997/98, 6 i 1993/94 og 9 i 1994/95. I Sommer Grand Prix ble han nummer 24 sammenlagt i 1998. I verdenscupen debuterte han med 47. plass av 49 deltakere i Bischofshofen 6. januar 1994. Sitt beste resultat i verdenscupen fikk han alt i det neste rennet, i Murau 9. januar 1994, da han ble nummer 9. Sammenlagt i verdenscupen var 50. plass i 1995/96 hans beste plassering; i den tysk-østerrikske hoppuka var 35. plass i 1997/98 hans beste sammenlagtplassering.

Matthias Wallner vant det siste rennet i skiflygingsbakken Copper Peak i Ironwood, USA, et kontinentalcuprenn 22.-23. januar 1994. I det rennet satte han og landsmannen Werner Schuster den siste bakkerekorden med 158 meter.

## Referanser


## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Copper Peak – Winners and Records (besøkt 14. juli 2011)

## Eksterne lenker
*
Islabikes

**Islabikes Ltd** er en britisk produsent av sykler. Selskapet ble etablert i 2005 av den tidligere syklisten Isla Rowntree og har spesialisert seg på produksjon av barnesykler. Islabikes er kjent for å produsere svært lette sykler hvor alle komponentene er tilpasset barn. Hovedkontoret ligger i Bromfield like utenfor Ludlow vest for Birmingham i Storbritannia.

## Referanser


## Eksterne lenker
*
Dasaratha

**Dasaratha** var keiser i India under Maurya-dynastiet 232 f.Kr. til 224 f.Kr. Han etterfulgte sin farfar Ashoka den store.

Den opprinnelige tronfølgeren var hans onkel Kunala, men han hadde blitt blind og ble regnet for ute av stand til å regjere. Da Dasaratha døde, ble han etterfulgt av Kunalas sønn Samprati og ikke av sin egen sønn. 

## Referanser
Wolfgang Margreiter

**Wolfgang Margreiter** (født 31. desember 1967) er en østerriksk tidligere skihopper som var aktiv fra 1980 til 1991. Han var på det østerrikske laget som ble verdensmestere i lagkonkurransen i junior-VM i Täsch i 1985. I det individuelle rennet ble han nummer 6. Han ble nummer 19 i VM i skiflyging i Oberstdorf i 1988. Han greide aldri å komme blant de 15 beste og ta poeng i verdenscupen. I den tysk-østerrikske hoppuka deltok han i renn i Innsbruck og Bischofshofen i årene 1984-1988, med 54.-plass i Innsbruck 4. januar 1986 som beste plassering i enkeltrenn og 94.-plass samme sesong som beste sammenlagt.

Margreiter arbeider nå (pr. 2011) som fysioterapeut i Innsbruck. Han var fysioterapeut for det østerrikske landslaget fra 1995 til 1997.

## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* SPT-Education: Wolfgang Margreiter

## Eksterne lenker
*
Amaury Duval

:*For faren, den franske historikeren og diplomaten, se [[Amaury Duval (historiker)]]*

**Eugène Emmanuel Amaury-Duval** (født 16. april 1808 i Montrouge, død 25. desember 1885 i Paris) var en fransk kunstmaler. Han var elev av Jean Auguste Dominique Ingres.  Amaury-Duval har laget flere selvbiografiske arbeider som regnes for å ha stort kunsthistorisk verd.

## Liv og virke
### Bakgrunn
Eugène Emmanuel Amaury-Duvals fra diplomaten, historikeren og arkeologen Charles Alexandre Amaury Pineux, kalt Amaury Duval (1760–1838), hvis bror – hans onkel – var den franske dramatiker Alexandre Duval (1767–1842). 

### Kunstner
Han var fra 1825 elev under den franske maler Jean Auguste Dominique Ingres. 

Amaury-Duval kunne i 1829 delta som tegner på *Expédition de Morée* på den greske revolusjons tid, og tegnet skisser fra Peloponnes. En Grand Tour førte ham 1834–36 til Italia, særlig til Firenze, Roma og Napoli, og der studerte han renessanses kunst. I Roma ttrakk han igjen sin gamle lærer Ingres, som fra 1835 til 1841 var direktør for Académie de France i Roma. 

Amaury Duval debuterte i 1833 med noen bilder på Parisersalongen. I den påfølgende periode utstilte han regelmessig portretter og historiemalerier. Han ble fremfor alt kjent med *Venus' fødsel* (*La Naissance de Venus*) i 1863, da dette bildet var blant de tre med samme temavalg som ble utvalgt av juryen (de andre to var malt av Alexandre Cabanel og Paul Baudry). 

Amaury-Duval malte mange religiøse bilder og portretter, og arbeidet for noen kirker i Paris. Blant hans historiskalerier er de mest betydelige freskene i St.-Philomene-kapellet i *[[St-Merry (Paris)|Saint-Merry]]* (1840–1844), i Mariakapellet i *[[St-Germain-l’Auxerrois]]* (1844−1846) og maleriene utført fra 1849 til 1856 i kirken *St. Germain* i Saint-Germain-en-Laye nordvest for Paris. Maleriene i slottet Linières (Vendée) gikk tapt da hele bygningen ble ødelagt i 1912. 

I 1845 ble han ridder og i 1865 offiser i Æreslegionen.

Hans billeder er i dag utstilt i Paris (i Musée d’Orsay, Musée Carnavalet og i Louvre), i slottet i Versailles, i Compiègnes, i Montauban, Rennes, Rouen, Lille, Dijon og i Autun.

## Referanser


## Litteratur
* Hermann Alexander Müller: *Biographisches Künstler-Lexikon.* Verlag des Bibliographischen Instituts, Leipzig 1882
* Claude Keisch o.a. (utg.): *Von Courbet bis Cézanne – Französische Malerei 1848–1886.* Ausstellungskatalog. Nationalgalerie, Berlin 1982, S. 78–79
FC Mika

**Mika Futbolayin Akumb**, ofte forkortet **FC Mika** eller **FC MIKA**, er en fotballklubb fra Jerevan i Armenia. Klubben spiller i den øverste armenske fotballigaen. FC Mika ble stiftet i 1999 og spiller sine hjemmekamper på Mika Stadion i Jerevan.

Klubbens første internasjonale opptreden var i UEFA-cupen 2000/01.

## Meritter
FC Mika har følgende meritter i armensk fotball:

***[[Hajastani Bardzragujn khumb|Armensk eliteserie]]**:
:*Sølv*: 2004, 2005 og 2009 
:*Bronse*: 2006 og 2007

***[[Den armenske fotballcupen|Armensk cupvinner]]**: 2000, 2001, 2003, 2005, 2006 og 2011
***Armensk supercupvinner**: 2006
:*Finalist* : 2001, 2004 og 2007

## Referanser


## Eksterne lenker
* FC Mika  – klubbens internettsider
Apostelen Simon seloten

**Simon seloten**, også kalt *Simon Kananaios*, var en av Jesu apostler. 

Simon nevnes med dette navnet i Matteusevangeliet 10:4, Markusevangeliet 3:18, Lukasevangeliet 6:15, og Apostlenes gjerninger 1:13. Det har blitt gjengitt med både *seloten*, *ivreren* og *kananaios*. Disse ordene har stort sett samme betydning. Tilnavnet kan forstås som at han hadde hatt tilknytning til selotene, men det kan også simpelthen bety at han var ivrig i religiøs henseende. 

Ifølge Den gyldne legende, som er en samling av hagiografier kompilert av Jacobus de Voragine på 1200-tallet, var «Simon kanaaneeren og Judas Taddeus brødre av Jakob den mindre og sønner av Maria Kleopas, som var gift med Alfeus."

Hans helgendag er 28. oktober i vesten, mens de orientalske og ortodokse kirkene feirer ham 10. mai.
## Referanser
Browallia

* Se teksten

***Browallia*** er en slekt i søtvierfamilien som naturlig finnes i Sør-Amerika. Flere av artene dyrkes som hageplanter i varmere strøk av Europa, men i alle fall en art brukes som potteplante i Norge.

## Systematikk
*Browallia* består av tre til seks arter av ettårige urter som finnes i Amerika, fra Arizona til Bolivia.

## Arter
* *Browallia speciosa* er art som brukes som potteplante i Norge. 
* *Browallia americana*
* *Browallia eludens*

## Referanser


## Eksterne lenker
*
Fritz Koch

**Fritz Koch** (født 12. mars 1956 i Villach) er en østerriksk tidligere skihopper og kombinertløper som representerte SV Villach.

Han begynte som kombinertløper, og vant fire østerrikske junior- og fem seniormesterskap i årene 1974-1984. Han ble nummer 26 (av 33 fullførende deltakere) i OL i Innsbruck i 1976. I sesongene 1979/80 og 1980/81 deltok han i verdenscupen i spesielt hopp, og ble nummer 61 og 19 sammenlagt. Hans beste plassering i enkeltrenn i verdenscupen var 3.-plass i Ironwood 14. februar 1981. I den tysk-østerrikske hoppuka 1980/81 ble han nummer 25 sammenlagt.

Fritz Koch er far til skihopperen Martin Koch.

## Referanser


## Kilder
* Sports Reference: Fritz Koch  (besøkt 15. juli 2011)
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Österreichischer Skiverband: ÖSV-Siegertafel (besøkt 15. juli 2011)

## Eksterne lenker
*
Friedrichstadt (Berlin)

**Friedrichstadt** var en selvstendig forstad til Berlin, grunnlagt 1688. Den ble innlemmet i Berlin 1709 og var fra 1920 en selvstendig bydel. Friedrichstadt er i dag et strøk i ortsteilen Mitte.  Den opprinnelige forstaden ble oppkalt etter Fredrik I av Preussen.   
## Litteratur
* Wolfgang Schneider: *Berlin.* Gustav Kiepenheuer Verlag, Leipzig og Weimar 1983.
* Roland Bauer: *Berlin, Band 1, Illustrierte Chronik bis 1870.* Dietz Verlag Berlin, Berlin 1988, ISBN 3-320-00831-5.
* Herbert Schwenk: *Berliner Stadtentwicklung von A bis Z.* Edition Luisenstadt, Berlin 1998, ISBN 3-89542-100-6.
* Laurenz Demps: *Berlin-Wilhelmstraße. Eine Topographie preußisch-deutscher Macht*. 3. ajourførte opplag, Ch. Links Verlag, 2000, ISBN 3-86153-228-X.
Granula

**Granula** er små korn som finnes i cytoplasmaet til visse immunceller/granulocytter samt forstadier til disse og andre blodceller.

## Se også
* Granulat
* Granulært materiale

## Referanser
Jakob den yngre

**Jakob den yngre** (gresk: Ἰάκωβος, *Iakōbos*; hebraisk: יעקב בן חלפי‎ *Ya'akov ben Halfay*), sønn av Alfeus eller Alfaios, var en av Jesu apostler. Han døde kanskje en gang rundt 62 e.Kr. Det er flere tidlige kristne ved navn Jakob som omtales i *[[Det nye testamente]]*, minst tre og kanskje så mange som åtte. Han betraktes ikke som identisk med Jakob den rettferdige, Jesus’ bror, en viktig kirkeleder. Heller ikke med Jakob den eldre, sønn av Sebedeus, en annen av apostlene. Av den grunn omtales Jakob, sønn av Alfaios, som Jakob *den yngre* eller *den mindre* (gresk: Ἰάκωβος ὁ μίκρος *Iakōbos ho mikros*). 

Jakob den yngre opptrer kun fire ganger i *Det nye testamente*, hver gang i en liste sammen med de tolv apostlene. Helligdagen til Jakob den yngre er 3. mai i den romersk-katolske kirke, 1. mai i Den anglikanske kirke, og 9. oktober i Den ortodokse kirke.

## Referanser
Passenger 57

***Passenger 57*** er en amerikansk actionthriller fra 1992 med Wesley Snipes i hovedrollen. Andre sentrale roller spilles av Bruce Payne, Tom Sizemore og Elizabeth Hurley. Regi er ved Kevin Hooks.

Denne filmen regnes som Wesley Snipes gjennombrudd som skuespiller. Han fikk hovedroller i en rekke actionfilmer etter dette.

## Handling
En flyselskap-sikkerhetsagent får prøve seg i virkeligheten da flyet han er med blir kapret av en internasjonal terrorist som holder alle passasjerene som gisler.

## Om filmen
;Anmelderne
Filmen fikk lunken mottakelse av anmelderne, noe som gjenspeiles av at den kun har fått 24% på Rotten Tomatoes (juli 2011).

Anmelderen på den norske nettstedet CINERAMA gav den terningkast to i 1999 og skrev blant annet følgende: «Wesley Snipes og Bruce Payne (som spiller skurken) gjør begge to veldig gode roller, men i mange av birollene ser vi halvhjertet skuespill som filmen burde vært foruten. Men historien er så standard og forutsigbar at det hadde neppe gjort så mye fra eller til allikevel. Her beviser Wesley Snipes hvor godt han egner seg til action».

;Publikum
Filmen innbrakte $44 millioner i USA. Produkasjonskostandene var på ca $15 millioner.

## Rollebesetning
* Wesley Snipes : John Cutter 
* Bruce Payne : Charles Rane 
* Tom Sizemore : Sly Delvecchio 
* Alex Datcher : Marti Slayton 
* Bruce Greenwood : Stuart Ramsey 
* Robert Hooks : Dwight Henderson 
* Elizabeth Hurley : Sabrina Ritchie

## Referanser


## Eksterne lenker
*
Uche Eucharia

**Ngozi Eucharia Uche** (født 16. juni 1973 i Mbaise, Nigeria) er en tidligere fotballspiller og landslagssjef for Nigerias kvinnelandslag i fotball. Uche vokste opp i Owerri, Nigeria.

## Oppvekst
Uche er den eldste av fem søsken, og hun vokste opp i et middelklasse familie. Hun gikk på Egbu Jentenes ungdomsskole Owerri før hun begynte på Delta State Universitetet. Mens hun gikk på ungdomsskolen, begynte Uche å spille fotball. Senere ble hun tatt opp til landslaget, og hun ble også den første kvinnelige trener for Nigerias kvinnelandslag i fotball.

## Referanser
Vito Cascio Ferro

**Vito Cascio Ferro** (født 22. januar 1862 i Palermo, død 1943), også kjent som Don Vito, var et fremtredende medlem av den sicilianske mafiaen. Han drev også en omfattende mafiavirksomhet i USA. 

Ferro ankom New York fra Sicilia med båt i september 1901. I over 20 år var han bosatt i New York der han arbeidet som importør av mat, hovedsakelig frukt og grønnsaker. Han bodde også en kortere periode i New Orleans, før han den 21. mai 1902 ble arrestert i forbindelse med en omfattende pengeforfalskningssak i New Jersey. Ferro anses å være hovedmannen bak drapet på politimannen Joseph Petrosino som ble skutt og drept den 12. mars 1909. 

Ferros liv er full av myter og mystikk. Han ble en levende legende og legendestatusen er delvis ansvarlig for å skape bildet av en galant gentleman og mafiaboss. Ferro ble arrestert cirka 70 ganger og ble alltid frikjent før han ble dømt til livsvarig fengsel, den 27. juni 1930 for mord. Han satt fengslet frem til han døde. Den nøyaktige dødsårsaken er fremdeles ukjent.  Den vanligste beretningen om hans død er at han døde av naturlige årsaker i 1945 som innsatt ved et fengsel i Palermo. En annen historie sier imidlertid at han døde under et alliert bombardement av et fengsel i 1942 eller 1943. 

## Referanser


## Litteratur
* Giuseppe Carlo Marino:*I Padrini*, Rom 2001, Verlag Newton & Compton
* Arrigo Petacco: *Joe Petrosino. L'uomo che sfidò per primo la mafia*. Mondadori 2001, ISBN 88-04-49390-9
Thora Hallager

**Thora Hallager** (født 3. februar 1821, død 16. juni 1884) var en dansk fotograf og en av de aller tidligste kvinnelige fotografer i Danmark.

Som med andre fotografer i fotografiets barndom er opplysningene om henne sparsomme. Hallager hadde tilegnet seg kunsten å fremkalle daguerreotypier, og hun lærte, såvidt man vet, daguerreotypi under et studieopphold i Paris i 1855. Hun har nok sannsynligvis lært metoden mye tidligere og ønsket kun å hente de nyeste erfaringene i den franske hovedstaden. I en ansøkning hun har sendt inn til Det Reiersenske Fond begrunner hun sitt ønske om økonomisk støtte til en studiereise til Paris med at hun ønsker å lære om den amerikanske daguerreotypi. Hun må ha virket en tid som fotograf i København før hun etablerte seg med atelier i 1857.

Hallager var losjivertinne for H.C. Andersen i to perioder: 1866–69, mens hun bodde og hadde atelier i Lille Kongensgade 1, i samme bygning som Café à Porta på Kongens Nytorv, og 1871–73, da hun var hans vertinne i Nyhavn 18. Den fotografibegeistrede dikteren ble ikke overraskende også fotografert av henne. Det er Thora Hallagers portrett fra 1869 av Andersen som ble gjengitt på jubileumsfrimerket fra 2005.

## Kilder
* Tove Hansen: *Kvinders fotografi: Kvindelige fotografer i Danmark før 1900*, *Fund og forskning*, bind 29 (1990), s. 66. Online 
* Om H.C. Andersen-frimerket 2005 

## Referanser


## Eksterne lenker
*
Forhistoriske pelehus i Alpene

De **forhistoriske pelehusene i Alpene** representerer en byggeskikk og levemåte fra yngre steinalder og bronsealderen, som var utbredt i flere deler av Alpene, langs elver, sjøer og våtmarker. 

Et utvalg på 111 slike pelehus ble i 2011 oppført på UNESCOs verdensarvliste som ett samlet objekt, hvorav femtiseks ligger i Sveits. Forøvrig er husene å finne i Frankrike, Tyskland, Italia, Slovenia og Østerrike. Bare noen av lokalitetene er arkeologisk undersøkt. Ved oppføringen på verdensarvlisten ble det lagt vekt på at husene og byggeskikken representerer en interessant tilpasning til naturen, og at stedene representerer en viktig kilde til kunnskap om tidlige jordbrukssamfunn i regionen. 

## Eksterne lenker
* 
* unesco.org kart og liste over enhetene
Střekov (borg)

**Střekov** (tsjekkisk *Hrad Střekov*, tysk *Schreckenstein*) ligger i České středohoří ved Ústí nad Labem i Tsjekkia. 

Borgen ligger på en fjellhylle direkte over Elben og utgjør et vartegn for Nord-Böhmen. Store deler av borgen er i behold eller gjenoppbygget, bl.a. det sentrale borgtårnet, palasset og borgmurene. 

Johan av Böhmen overdro i 1316 til en av Prahas borgere området hvor Střekov senere ble oppført. Borgen nevnes første gang i 1319. Den tilhørte flere adelsslekter til den i 1563 ble overdratt til Lobkowitz-slekten.  I 1948 ble borgen overtatt av staten og i 1953 ble borgen fredet. Etter 1990 ble familien Lobkowitz rehabilitert og eiendommen tilbakelevert familien.

Richard Wagner besøkte borgen i 1842 og hentet her inspirasjon til operaen Tannhäuser. Ludwig Richters *Überfahrt am Schreckenstein* (overfart ved Burg Strekov) finnes i Galerie Neue Meister i Dresden. Også malerne Caspar David Friedrich og Ernst Gustav Doerell har oppholdt seg og arbeidet ved borgen. 

## Eksterne lenker
*
Toul

**Toul** er en kommune i departementet Meurthe-et-Moselle i regionen Grand Est øst i Frankrike. Toul er *sous-préfecture* (underprefektur) i departementet.

## Befolkningsutvikling
***Antall innbyggere i kommunen Toul***

## Referanser


## Eksterne lenker
* 
* Kommunedata INSEE
David Jenkins

**David Jenkins** er navnet til flere personer:

* David Jenkins (kunstløper) (født 1936) – amerikansk kunstløper
* David Jenkins (friidrettsutøver) (født 1952) – skotsk friidrettsutøver
UNISFA

**United Nations Interim Security Force for Abyei (UNISFA)** er en fredsbevarende FN-styrke opprettet 27. juni 2011 av FNs sikkerhetsråd ved resolusjon 1990. Styrken skal overvåke situasjonen i regionen Abyei i Sudan på grensen til Sør-Sudan, der det ved overgangen til selvstendighet for Sør-Sudan brøt ut kamper med medfølgende fordrivelse av sivilbefolkningen. Regjeringene i Sudan og Sør-Sudan har inngått avtale om demilitarisering av området. UNMIS er autorisert til å bruke makt for å beskytte sivilbefolkningen og hjelpearbeidere. Operasjonen etterfulgte UNMIS.

UNISFA var opprinnelig autorisert med en styrke på inntil  soldater og 50 politifolk. I tillegg kommer støtte fra sivile. Per februar 2018 hadde UNISFA en styrke på  soldater, politifolk, militærobservatører og sivile. Etiopia bidrar med hoveddelen av operasjonens militære personell. Norge deltok ved operasjonens start med fem stabsoffiserer og militærobservatører i UNISFA.

## Referanser
 

## Eksterne lenker
* UNISFA – United Nations Interim Security Force for Abyei, UN Peacekeeping
UNMISS

**United Nations Mission in the Republic of South Sudan** (**UNIMISS**) er en fredsbevarende FN-styrke opprettet 8. juli 2011 av FNs sikkerhetsråd ved resolusjon 1996. Styrken kom i virksomhet fra 9. juli 2011, Sør-Sudans uavhengighetsdag, og fikk i oppgave å bidra til konsolidering av fred og sikkerhet i landet og bidra til å styrke den sørsudanske regjeringens kapasitet til å utøve myndighet. Operasjonen etterfulgte UNMIS.

## Styrke
UNMISS fikk opprinnelig autorisasjon til en styrke på inntil  soldater og 900 politifolk med tillegg av sivile eksperter og administratorer. I forbindelse med opprør og kamper i desember 2013 vedtok Sikkerhetsrådet den 24. desember 2013 å styrke UNMISS med ytterligere  soldater og 440 politifolk. Per 28. februar 2017 hadde UNMISS  soldater, 178 militærobservatører og  politifolk. I tillegg kom en internasjonal, sivil stab på 824 personer støttet av  lokalt ansatte og 378 frivillige fra FNs fredskorps.

Norge deltok med tolv stabsoffiserer og observatører det første året UNMISS var operativt. Bidraget ble økt til 18 offiserer i 2012 og 2013. I tillegg stilte Norge med inntil 20 politifolk. I mars 2013 var 15 norske polititjenestemenn i tjeneste for UNMISS.

Etter at det i juli 2016 brøt ut kamper mellom den sørsudanske regjeringen ledet av president Salva Kiir og opprørere lojale mot visepresident Riek Machar, vedtok Den afrikanske union å sette inn en regional styrke i Sør-Sudan. Den 12. august 2016 vedtok Sikkerhetsrådet å forsterke den fredsbevarende innsatsen i og rundt Juba med denne regional styrken på  mann. Sør-Sudans regjering ønsket ikke dette. Samtidig ble FN-styrkens mandat skjerpet, for at UNMISS bedre kunne beskytte FNs personell og anlegg i landet.

## Ledelse
Operasjonens politiske leder er spesialrepresentant for FNs generalsekretær. Politiske leder fra juni 2011 til juli 2014 var Hilde Frafjord Johnson. Hun ble etterfulgt av Ellen Margrethe Løj fra Danmark. 

Militær befalhavende var først generalmajor Moses Bisong Obi fra Nigeria, deretter Delali Johnson Sakyi fra Ghana. I juni 2014 ble generalløytnant Yohannes Gebremeskel Tesfamariam fra Etiopia utnevnt til styrkesjef.

## Tap
Den 9. april 2013 ble fem indiske FN-soldater og to lokalt ansatte drept i et bakholdsangrep på en FN-kolonne i Jonglei. Fem arbeidere og ni andre ble også drept. Under et angrep på en av styrkens baser i Akobo i delstaten Jonglei i desember 2013 ble to indiske FN-soldater drept.

## Referanser


## Eksterne lenker
* 
* UNMISS – United Nations Mission in the Republic of South Sudan, UN Peacekeeping 
* Ingrid Marie Breidlid og Jon Harald Sande Lie: ''Challenges to Protection of Civilians in South Sudan. A Warning from Jonglei State'', NUPI-rapport, 2011
Grimstadkoret

**Grimstadkoret**, som ble startet som mannskvartetten «Storm» i 1942, begynte med en kameratflokk som alle het Grimstad til etternavn. 

Under krigen og i årene etter kom det flere til, fortsatt med etternavnet Grimstad som fellesnevner. Koret ble tidlig kjent som et godt mannskor, og etterhvert ble flere av medlemmene dyktige solister, noen av dem tok også utdanning innen sang og musikk. Koret var flere ganger i NRK-radio, og i 1961 hadde de et 30 minutt langt direktesendt TV-program. De har også gitt ut grammofonplater og en CD. Grimstadkoret er fortsatt i aktivitet, og tre av de som skipet «Storm» i 1942, er fremdeles med. I 2007 gav koret ut boka *I songens sitt rike. Storm – Grimstadkoret 1942 – 2007*.

## Eksterne lenker
* Kulturminneatlas Møre og Romsdal: Grimstadkoret
Kvernbekken

**Kvernbekken** eller **Stampedalsbekken** på Lierfoss i Aurskog-Høland i Akershus er ei elv i Haldenvassdraget som strekker seg fra Langvannet i sør til Lierelva i nord. Den passerer blant annet Kompveien. Starten på Kvernbekken er dammen ved utløpet av Langvannet.

## Referanser
Sudeshna Bhattacharya

**Sudeshna Bhattacharya** (født 1973) er en indisk musiker fra tradisjonen nord-indisk klassisk musikk. Hennes instrument er sarod.

Bhattacharya begynte å spille sarod allerede som fireåring og holdt konserter i en alder av syv. Hennes guru er sarod-mesteren Ustad Amjad Ali Khan. Hun ble i 2003 invitert til Frankrike av kulturdepartementet med tilbud om kontrakt på 10 år. I 2013 flyttet hun til Norge og var ansatt ved Norges musikkhøgskole som universitetslektor fra 2015 til 2018.

## Diskografi
* 2010 – *Sudeshna – Sarod Recital*
* 2013 – *In the mood of meditation*
* 2020 – *Sangeet*
* 2023 – *Mousson de Calcutta*
* 2024 - *Nostalgia*
* 2025 – *Mohini*

## Referanser


## Eksterne lenker
* 
* 
*
Salvatore Maranzano

**Salvatore Maranzano** (født 31. juli 1886 på Sicilia, død 10. september 1931) var medlem av Cosa Nostra på Sicilia og drev omfattende organisert kriminalitet i USA. Han ble myrdet i september 1931, i en alder av 45 år.

Maranzano emigrerte til USA i 1925 og slo seg ned i Brooklyn. Mens han bygde opp en legitim virksomhet som eiendomsmegler, opprettholdt han også ulovlig produksjon og salg av brennevin. Maranzano var lenge den mektigste gangsteren i New York. Han var utspekulert, men dårlig likt på grunn av hans arrogante behandling av sine underordnede. Han sammenlignet ofte sin mafia-virksomhet til Romerriket, og forsøkte å modellere sin kriminelle organisasjon etter Cæsars militære kommandokjede.

## Referanser
Frank Nitti

**Frank Raffaele Nitti** (født 27. januar 1886 i Campania, Italia, død 19. mars 1943 i Nord Riverside i Illinois) var en italiensk-amerikansk gangster. Han var en av de øverste håndlangere for Al Capone.

## Liv og virke
Nitti emigrerte til USA som barn sammen med familien og bosatte seg i Brooklyn i New York City. Francesco begynte på offentlig skole og tok forskjellige strøjobber etter skolen for å forsørge familien. Hans 15-årige søster giftet seg med en 24 år gammel mann og hans mor fødte Nittis halvbror Raphael i 1894, og et annet barn, Gennaro, i 1896. Nitti sluttet på skolen etter syvende klasse, og jobbet deretter som fabrikkarbeider og barber. 

Nitti flyttet til Chicago i 1913, jobber som frisør og ble kjent med lovbryterne Alex Louis Greenberg og Dean O'Banion. Han giftet seg med Rose Levitt i Dallas, Texas, den 18. oktober 1917. Frank og Rose Nitti tok ut skilsmisse i 1928, og kort tid senere giftet han seg med Anna Ronga Nitti. Paret adopterte en sønn, Joe. I 1931 ble Frank Nitti og Al Capone dømt for skatteunndragelse og sendt i fengsel, men Nitti fikk bare 18 måneder mot Al Capone sine 11 år. 

Frank Nitti døde på en jernbanestasjon i Nord Riverside i Illinois den 19. mars 1943 i en alder av 57 år, ved selvmord med en pistol. 

Nitti ble gravlagt på Mount Carmel Cemetery i Hillside, Illinois. På denne kirkegården ligger også en rekke andre kjente lovbrytere og mafia-medlemmer som f.eks. Al Capone.

## Referanser


## Eksterne lenker
*
Flåteskjær

**Flåteskjær** er en liten øy i Tjøme-skjærgården i Færder kommune. Øya befinner seg rett sør for Veierland, øst for Nattholmen og vest for Hui. Øya er ca. 550 lang fra nord til sør, og 190 meter i øst-vest-retning.

## Referanser
Joseph Barboza

**Joseph Barboza** (født 20. september 1932, død 11. februar 1976) var en portugisisk-amerikansk mafia-medlem og en av de mest fryktede leiemorderne i løpet av 1960-tallet.

Barboza var sønn av portugisisk-amerikanske emigranter fra Lisboa, Portugal som bosatte seg i New Bedford, Massachusetts. Faren hans var bokser og moren hans var en syerske. Josephs far var en konstant skjørtejeger som til slutt forlot sin kone og fire barn da Joe var tolv år gammel. Barboza er kjent for å ha drept minst 26 mennesker i hans levetid, men ingen av disse mordene ble noen gang bevist. Joseph begynte som profesjonell tungvektsbokser og var medlem av USA Boxing Association for en kortere periode før hans første boksekamp, som ble gjennomført den 18. april 1949 mot Rocky Lucero i El Paso, Texas og hans siste boksekamp ble avholdt 23. september 1961 mot Don Bale i Boston, Massachusetts. Han kjempet med en ortodoks holdning under sine boksekamper.

## Referanser


## Eksterne lenker
*
Gult er kult

***Gult er kult*** (orig. engelsk *Hatching Pete*) er en film fra 2009, med Jason Dolley og Mitchel Musso i de viktigste hovedpersonene.

## Handlingsreferat
Pete Ivey er en sjenert tenåring som er fullstendig introvert. Hans beste venn, Cleatus Poole (spilt av Mitchel Musso) fungerer som maskot for skolen de studerer ved - Brewster High. Pete er hemmelig forelsket i Cammie Poole. Men Cammie er allerede i et forhold med Dill, kapteinen på skolens basketball-lag. Faren hans forteller Pete at for å få Cammies oppmerksomhet, må han finne på noe som Cammie kommer til å legge merke til.

Underveis til en basketball-kamp med skolen, ​​ber Cleatus ham om en tjeneste. Cleatus har et stort problem med å være skolens maskot: En allergi mot drakten, som får ham til å nyse voldsomt hver gang han forsøker å ta på seg drakten. Han ber Pete om å gå med kylling-drakten, i stedet for Cleatus. Pete klarer å få Cammies oppmerksomhet når han går med drakten. Men dagen etter gratuleres Cleatus med hans prestasjon som maskot, fordi alle de andre studentene tror at det var Cleatus som var inni drakten. Cleatus ønsker derfor at Pete skal fortsette som kylling-maskoten.

Pete møter også cheerleader Angela Morrisey, og begynner å bli forelsket i henne. De blir etter hvert venner. I løpet av en festival i byen, blir kylling-maskoten enda mer populær. Men under et danse-nummer blir Cleatus (i forkledning) ved et uhell oppdaget, og innbyggerne i byen forstår at det egentlig ikke er ham som er kyllingen. Pete forsøker deretter å stikke av, og tyvlåner lensmannens bil for å komme seg unna.

## Rolleliste

* Jason Dolley – Pete Ivey
* Mitchel Musso – Cleatus Poole
* Crawford Wilson – Dill
* Edward Herrman – Sjefen 
* Brian Stepanek – Lærer

## Referanser


## Eksterne lenker
* 
*
Jerry Martin

**Jerry Kenneth Martin** (født 18. august 1950 i Minneapolis, Minnesota) er en amerikansk tidligere skihopper.

Han deltok fire ganger i den tysk-østerrikske hoppuka i perioden 1967-1976, med 28.-plass i 1973/74 som beste sammenlagtplassering og 13.-plass i Oberstdorf 30. desember 1973 som beste plassering i enkeltrenn. Han var med i VM i 1970 og 1974, med 39.-plass i normalbakken i Falun i 1974 som beste plassering. Han deltok i OL i 1972 og 1976, der 27.-plass i normalbakken i Seefeld (Innsbruck) i 1976 var hans beste resultat.

I VM i skiflyging i Bad Mitterndorf (Kulm) i 1975 ble han nummer 18. Han vant skiflygingsrennet i Ironwood (Copper Peak) i 1973 og 1975, og ble nasjonal mester i skihopping i 1971, 1973 og 1975.

Jerry Martin fikk ødelagt det høyre øyet i en ulykke i september 1971, men fortsatte likevel som skihopper. Jerry Martin er yngre bror av skihopperen Jay Martin, som også ble nasjonal mester og deltok i OL

## Referanser


## Kilder
* Sports Reference: Jerry Martin  (besøkt 15. juli 2011)
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Copper Peak – Winners and Records (besøkt 15. juli 2011)
* Eastern Ski Jumping & Nordic Combined Foundation, Inc.: United States National Ski Jumping Champions 1904-1980 (besøkt 15. juli 2011)

## Eksterne lenker
*
Beat Street

***Beat Street*** er en dramafilm fra 1984 om hiphopkultur i New York på 1980-tallet; breakdance, turntablism og graffiti.

## Handling
Filmen følger livene til to brødre og deres venner, alle tilknyttet forskjellige elementer av tidlig hiphopkultur. Kenny Kirkland (Guy Davis) er en DJ og rapper, og hans yngre bror Lee (Robert Taylor) er en b-boy som danser med Rock Steady Crew og New York City Breakers. Kennys beste venner er Ramon (Jon Chardiet), en graffiti artist kjent som «Ramo», og Chollie (Leon W. Grant), hans manager.

Når Kenny møter jazzartisten Tracy Carlson (Rae Down Chong), planlegger han å rømme fra ghettoen, men Ramon dør i en togulykke, og Kenny må velge mellom å satse på DJ-ingen eller å tilby dem som minnesmerker.

## Medvirkende
* Rae Dawn Chong – Tracy Carlson
* Guy Davis – Kenny "Double K" Kirkland
* Jon Chardiet – Ramon "Ramo"
* Leon W. Grant – Chollie
* Saundra Santiago – Carmen Carraro
* Robert Taylor – Lee Kirkland
* Mary Alice – Cora Kirkland
* Shawn Elliot – Domingo
* Jim Borelli – Monte
* Dean Elliot – Henri
* Franc Reyes – Luis
* Tonya Pinkins – Angela
* Lee Chamberlain – Alicia
* Duane Jones – Robert
* Afrik Bambaataa & the Soul Sonic Force – demselv
* Jazzy Jay – seg selv
* Doug E. Fresh – seg selv
* New York City Breakers – demselv
* Rock Steady Crew – demselv
* Clive "Kool Herc" Campbell – seg selv
* Treacherous Three – demselv
* Grandmaster Melle Mel & the Furious Five – demselv

## Soundtrack

### Volum 1 (Atlantic Records 80154)
#   Beat Street Breakdown – Grandmaster Melle Mel
#   Baptize the Beat – The System
#   Strangers in a Strange World – Jenny Burton & Patrick Jude
#   Frantic Situation – Afrika Bambaataa & the Soulsonic Force
#   Beat Street Strut – Juicy
#   Us Girls – Sha Rock, Lisa Lee, Debbie D
#   This Could be the Night – Cindy Mizelle
#   Breaker's Revenge – Arthur Baker
#   Tu Carino/Carmen's Theme – Rubén Blades

### Volum 2 (Atlantic Records 80158)
#   Son of Beat Street – Jazzy Jay
#   Give Me All – Juicy
#   Nothin's Gonna Come Easy – Tina B
#   Santas' Rap – The Treacherous Three
#   It's All Right by Me – Jenny Burton
#   Battle Cry – Rocker's Revenge
#   Phony 4 MCs – Ralph Rolle
#   Into the Night – La La

## Eksterne lenker
* 
*
Breakin’

***Breakin*** (utgitt som ***Breakdance: The Movie*** i noen land) er en breakdance-film fra 1984 regissert av Joel Silberg. Filmen var inspirert av en tysk dokumentarfilm med tittelen «Breakin' and Enterin». *[[Breakin' 2: Electric Boogaloo]]*' er oppfølgeren til Breakin'.

## Handling
Kelly, en jazzdanser (Lucinida Dickey) møter to breakdansere, Ozone (Adolfo Quiñones) og Turbo (Michael Chambers), som er rivalene til dansegruppen Electro Rock, med popping-danserne Popin' Pete (Timothy Solomon), Poppin' Taco (Bruno Falcon) og Lollipop (Ana Sánchez).

## Medvirkende
* Lucinda Dickey – Kelly / Special K
* Adolfo Quiñones – Ozone (as Adolfo 'Shabba-Doo' Quiñones)
* Michael Chambers – Turbo (as Michael 'Boogaloo Shrimp' Chambers)
* Ice-T – Rap Talker (as Ice T)
* Ben Lokey – Franco
* Christopher McDonald – James
* Phineas Newborn III – Adam
* Bruno Falcon – Electro Rock 1 (as 'Bruno Pop N' Taco' Falcon)
* Timothy Solomon – Electro Rock 2 (as Timothy 'Poppin' Pete' Solomon)
* Ana Sánchez – Electro Rock 3 (as Ana 'Lollipop' Sanchez)

## Soundtrack
#"Breakin'... There's No Stopping Us" av Ollie & Jerry – 4:34
#"Freakshow on the Dance Floor" av Bar-Kays – 4:42
#"Body Work" av Hot Streak – 4:22
#"99 ½" av Carol Lynn Townes – 4:02
#"Showdown" av Ollie & Jerry – 3:57
#"Heart of the Beat" av 3V – 4:18
#"Street People" av Fire Fox – Ollie & Jerry 3:23
#"Cut It" av Re-Flex – 3:11
#"Ain't Nobody" av Chaka Khan – 4:45
#"Reckless" av Ice-T – 3:57

## Eksterne lenker
* 
* .
Pravčická brána

**Pravčická brána** (tysk: *Prebischtor*) finnes i Bøhmiske Sveits (České Švýcarsko) i Tsjekkia, og er den største naturbroen i Europa. Broen har en spennvidde på 26,5 meter, høyde på 16 meter og 8 meter bredde og hører til de mest bemerkelsesverdige naturprofiler i Elbsandsteingebirge.

## Referanser


## Eksterne lenker
*
Vincent Mangano

**Vincent Mangano** (født 28. mars 1888  i Palermo på Sicilia i Italia, død 19. april 1951 i New York City) var en mafiaboss tilhørende Gambino-familien som er en av de fem familiene som kontrollerer den organiserte kriminaliteten basert i New York.

## Referanser
Jim Maki

**James Clifford «Jim» Maki** (født 1950) er en amerikansk tidligere skihopper som representerte Duluth XC Ski Club.

Han deltok i VM i skiflyging i 1975, 1977 og 1981, med 27.-plass (av 40 deltakere) i Bad Mitterndorf (Kulm) i 1975 som beste plassering. I OL i Innsbruck i 1976 ble han nummer 36 i storbakken, i Lake Placid i 1980 nummer 26 i normalbakken. Han ble nummer 44 sammenlagt i den tysk-østerrikske hoppuka 1976/77. I verdenscupen 1980/81 ble han nummer 52 sammenlagt, med 8.-plass i Ironwood (Copper Peak) som beste plassering i enkeltrenn.

## Referanser


## Kilder
* Sports Reference: Jim Maki  (besøkt 15. juli 2011)
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider

## Eksterne lenker
*
Wu Man

**Wu Man** (kinesisk: 吴蛮; pinyin: *Wú Mán*, født 1963 i Hangzhou i Folkerepublikken Kina) er en kinesisk komponist og musiker. Hennes instrument er det klassiske kinesiske klimpreinstrumentet pipa.

Wu Man studerte ved Det sentrale musikkonservatorium i Beijing under Lin Shicheng, Kuang Yuzhong, Chen Zemin og Liu Dehai. Hun tok mastergrad i pipa og vant i 1989 førstepremien i den nasjonale musikkfortolkningskonkurransen. Hennes fordypningsområde var opprinnelig pudongtradisjonen, en klassisk stil innen kinesisk musikk som går tilbake til 1700-tallet. 

I 1990 flyttet hun til USA. Hun er aktiv innenfor områdene samtidsmusikk, jazz og *[[world music]]*.

I 1999 ble hun den første kinesiske musiker som spilte på en offisiell tilstelning i Det hvite hus. Det var en tilstelning til ære for den kinesiske statsminister Zhu Rongji; dessuten medvirket den fransk-kinesiske cellisten Yo-Yo Ma. 

Hun har ofte opptrådt med Yo-Yo Mas *[[Silk Road Ensemble]]* og med *[[Kronos Quartet]]*, og videre blant annet med Henry Threadgill, Liu Sola og Martin Simpson. Musikere som Terry Riley, Philip Glass, Lou Harrison, Tan Dun, Bright Sheng, Chen Yi, Zhou Long, Gabriela Lena Frank, Bun-Ching Lam og Evan Ziporyn har komponert for henne.

## Referanser


## Eksterne lenker
* 
* 
*  The Silk Road Project – Wu Man
Walter A. Shewhart

**Walter Andrew Shewhart** (født 18. mars 1891 i Illinois, død 11. mars 1967 i New Jersey) var en amerikansk fysiker, ingeniør og statistiker.

Shewhart studerte ved University of Illinois før han ble tildelt sin doktorgrad i fysikk fra University of California, Berkeley i 1917. Han samarbeidet flere ganger med forskjellige forskere, blant disse var W. Edwards Deming som var svært fascinert over hans prinsipper om statistisk prosesskontroll.

## Referanser
Det sentrale musikkonservatorium i Beijing

**Det sentrale musikkonservatorium** i Beijing (forenklet kinesisk: 中央音乐学院; tradisjonell kinesisk : 中央音樂學院; pinyin: *Zhōngyāng yīnyuè xuéyuàn*) eller **Det nasjonale musikkonservatorium**, grunnlagt i Beijing i 1950, er den fremste skole for klassisk musikk i Folkerepublikken Kina.

Den ble opprettet primært for vestlig klassisk musikk men underviser også i tradisjonell og klassisk kinesisk musikk.

Det må ikke forveksles med Kinas musikkonservatorium (opprettet 1964), likeså i Beijing, som er dedisert utelukkende til den klassiske kinesiske musikk og kinesiske instrumenter. 

## Kjente studenter
*Chen Yi
*Gong-Qian Yang
*Liu Shikun
*Lang Lang
*Liang Wang
*Sa Ding Ding
*Tan Dun
*Xiaoyong Chen
*Ju Jin
*Xu Ke
*Ye Xiaogang
*Yuja Wang
*Zhang Dingyuan
*Zhou Long

## Eksterne lenker
*
Chen Yi

**Chen Yi** er navnet til flere personer:

* Chen Yi (1901-1972) (陳毅 / 陈毅), militærleder og politiker i Folkerepublikken Kina.
* Chen Yi (Kuomintang) (陳儀 / 陈仪, 1883-1950), militærleder på Taiwan. 
* Chen Yi (komponist) (陈怡, født 1953), kinesisk komponist.
Sardana

**Sardana** er en katalansk folkedans. Det er en ringdans, som regnes å ha et seremonielt eller alvorlig preg. Sardana danses til musikk fra blåseinstrumenter og trommer. Dansen er utbredt i Catalonia og det katalanske kulturområdet, eksempelvis i Andorra.

## Referanser


## Eksterne lenker
* sardana, Enciclopèdia.cat (katalansk)
Deserve Everything

«***Deserve Everything***» er en sang av det norske rockebandet BigBang, utgitt på deres åttende studioalbum Epic Scrap Metal, som ble gitt ut 4. mars. Sangen ble også utgitt som single 15. juli 2011. Sangen er skrevet av bandets vokalist, gitarist og låtskriver Øystein Greni.
Krosshaug

**Krosshaug** er egentlig navnet på en stor gravhaug på toppen av høydedragene nord for Bryne på Jæren i Rogaland. Navnet brukes også som felles betegnelse for alle de gamle kulturminnene som ligger her på gårdene Hauge og Tu helt sør i Klepp kommune.

**Tinghaug** er en naturlig bakketopp som er det høyeste punktet på Låg-Jæren, 102 moh.. Her skal etter tradisjonen ha vært tingsted for Midt-Jæren.  I skråningen på vestsiden av Tinghaug ble det i 1897 funnet 16 gullgubber fra slutten av 700-tallet, det eneste funnet av sitt slag i Rogaland.

Nord for Tinghaug ligger **Grønhaug**, en gravhaug på 20 m tverrmål og ca. 2,5 m høy. Den ble undersøkt av konservator Anders Lorange i 1879, og inneholdt en mannsbegravelse fra tidlig vikingtid. På toppen av haugen står en runestein. Den er imidlertid reist av Lorange etter at han hadde avsluttet utgravningen; innskriften er rett og slett: l o r a n g e

Selve **Krosshaug** ligger ca 250 m vest for Grønhaug, ute på stedet der terrenget brekker mot vest, og den har ligget synlig for store deler av Midt-Jæren og lange veier til havs. Den var opprinnelig over 30 m i tverrmål og seks meter høy. På begynnelsen av 1800-tallet begynte grunneieren å ta ut jord av den, og i 1868 var det bare en stor kjernerøys av rundkamp igjen. Steinen ble brukt i steingjerder, og i 1869 kom man ned på et stort, hellebygd gravkammer, 4,5 m langt, 1 m bredt og en snau meter dypt. I den lå en kiste av eiketre som inneholdt en rik kvinnegrav fra folkevandringstiden.

Krosshaug ligger nå som da den ble forlatt etter utgravningen, med gravkammeret blottlagt. Gjenstandene fra graven er utstilt ved Arkeologisk museum i Stavanger, dessverre preget av den noe hardhendte utgravningen i 1869. 

Det rike gravgodset peker utvilsomt mot det aller øverste sosiale skikt, kanskje har kvinnen vært hustru til en av de mektige jærhøvdingene, en forfar til dem vi hører om så mange ganger i sagalitteraturen.
På Krosshaug står et steinkors fra tidlig kristen tid, det sørligste av en lang rekke slike kors opp langs vestlandskysten. Det kan ha blitt reist her allerede så tidlig som begynnelsen av 1000-tallet. 
 
Omtrent 100 m nordøst for Krosshaug ligger **Dysjane**, ett av fem ringformede tunanlegg på Jæren. 16 hustufter ligger side ved side ordnet i to halvsirkler, og danner veggene rundt en åpen plass. Inngangene har vært i kortveggene inn mot plassen.

## Kilder
*
Chen Yi (komponist)

**Chen Yi** (tradisjonell kinesisk: 陳怡, forenklet kinesisk: 陈怡, pinyin: *Chén Yí*; født 4. april 1953 i Guangzhou i provinsen Guangdong i Folkerepublikken Kina) er en kinesisk komponist. Hun spesialiserer seg på samtidsmusikk.

Hun var den første kvinne sim tok mastergrad ved Det sentrale musikkonservatorium i Beijing i komposisjon. Som musiker spiller hun fiolin.

Chen Yis oppdragskomposisjon *Ballad, Dance and Fantasy* for cello og orkester ble uroppflrt den 10. mars 2004 av Yo-Yo Ma og Pacific Symphony Orchestra i Santa Ana i California. Dirigent var Carl St. Clair.

Chen bodde i mange år i New York City. I 2002 mottok hun *[[Stoeger Prize]]* for sin kammermusikk. I 2006 ble hun og hennes mann, komponisten Zhou Long, professorer for komposisjon ved *Conservatory of Music* ved University of Missouri-Kansas City.

## Referanser


## Eksterne lenker
* The Living Composers Project
* Theodore Presser
* Interview auf New Music Connoisseur
* Chen Yi and Zhou Long auf NewMusicBox.org 
* Music From China
Norge (Oklahoma)

**Norge** er et lite sted i Grady County i Oklahoma i USA. Befolkningen var i året 2000 på 82 personer.

## Referanser


## Eksterne lenker
* Idcide.com: Været i Norge
Edwin Thompson Jaynes

**Edwin Thompson Jaynes** (født 5. juli 1922 i Waterloo i Iowa, død 20. april 1998 i St. Louis i Missouri) var statistiker, matematiker og professor i fysikk ved Washington University i St. Louis. 

Jaynes skrev mye om statistisk mekanikk og på grunnlag av sannsynlighet og statistisk inferens. I 1963, sammen med Fred Cummings, modellerte Jaynes utviklingen av et atom i et elektromagnetisk felt, ved å bruke en kvantisert fremgangsmåte. Denne modellen er senere blitt kjent som Jaynes-Cummings modell. Jaynes 'siste bok, *Probability Theory: The Logic of Science* samler ulike tråder av moderne tenkning om bayesiansk sannsynlighetsteori og statistisk inferens, samt kontraster og fordeler med bayesianske teknikker og resultatene av andre tilnærminger. Denne boken ble publisert posthumt i 2003, fra et ufullstendig manuskript som ble redigert av forfatter og forsker Larry Bretthorst.

## Referanser
Frida Amundsen

**Frida Waage Amundsen** (født 9. september 1992) er en sanger og låtskriver fra Vaksdal.

Høsten 2009 signerte hun platekontrakt med EMI, debutalbumet ble utgitt i 2012. Debutsingelen «Closer» ble utgitt 20. mai 2011. En måned senere havnet den på spillelistene til norske radiostasjoner, og ble liggende i flere uker.  Låten ble skrevet og produsert av Lars K. Hustoft (Crystal Air Music) og Yngve Høyland.

## Diskografi
* *[[September Blue]]* (2012)
* *What You Asked For* (Warner, 2015)

## Referanser




## Eksterne lenker
*
Polititidende

***Polititidende*** (PT) er politiets interne meddelelsesblad. Bladet utkommer ukentlig og inneholder blant annet opplysninger om uoppklarte forbrytelser, spor, observasjoner og annen aktuell informasjon. Bladet distribueres til samtlige lensmenn og politikamre, Justisdepartementet, Fengselsvesenet, Tollvesenets grensestasjoner, med flere.

*Polititidende* ble utgitt fra 1886 av Kristiania politi, senere Oslo politikammer, fram til Kripos overtok ansvaret for utgivelsen i 1959. I 1988 ble bladets seksjon med personetterlysninger erstattet av datasystemet Elys (Etterlysningsregisteret).

## Innsyn
Bladet er unntatt offentligheten, og de enkelte politikamre er pålagt å makulere eldre numre. Eldre årganger oppbevares av Statsarkivene og Nasjonalbiblioteket, men publikum gis kun tilgang til blader som er eldre enn 80 år. Dette er standardsperrefrist for klausulering av papirer i forbindelse med straffesaker.

## Eksterne lenker
*  i Oria.
* Forskrifter for ''Polititidende'' i NOU 2003:21.
* Faksimile Noe redigert faksimile av *Polititidende* nummer 23/1941, gjengitt i Max Manus' bok *Mitt liv*. (NBDigital.)
Topp 20 (Mimix-album)

***Topp 20*** er et samlealbum med Mimix, utgitt i 2004.

## Sporliste
# «Vandringsmenn synger»
# «Tårer på ditt kinn»
# «Gi meg et minne»
# «California Blue»
# «Før eller siden»
# «Kjære sjømann»
# «Her lever sommeren»
# «Sydentur»
# «Et lite minne»
# «Gode råd er dyre»
# «Jukebox i mitt hjerte»
# «Lukk opp din hjertedør»
# «De nære ting»
# «Penger og gull»
# «Lise Lotte»
# «I mitt barndomshjem»
# «Sommermorgen»
# «Små ting»
# «Farvel, farvel»
# «Avskjedstoner»

## Eksterne lenker
*
Samuel Stanley Wilks

**Samuel Stanley Wilks** (født 17. juni 1906 i Little Elm i Texas, død 7. mars 1964 i Princeton i New Jersey) var en amerikansk statistiker, matematiker og akademiker som spilte en viktig rolle i utviklingen av matematisk statistikk, spesielt i forhold til praktiske anvendelser.

Wilks ble utdannet ved University of Iowa, hvor han fikk sin doktorgrad. Hans avhandling som omhandlet statistisk måling i utdanning ble publisert i *[[Journal of Educational Psychology]]*. 

Wilks begynte som foreleser i matematikk ved Princeton University i 1933. I 1938 overtok han utgivelsen av tidsskriftet *Annals of Mathematical Statistics*, da han tok over for Harry C. Carver. Wilks ble utnevnt til professor i matematikk ved Princeton University i 1944. Både under og etter den andre verdenskrig hadde Wilks en betydelig innflytelse på anvendelsen av statistiske metoder til bruk i alle aspekter av militær planlegging.

The American Statistical Association oppkalte utmerkelsen Wilks Memorial Award til ære for ham.

## Referanser
Gullars … og barndommen fortsetter

***Gullars ... og barndommen fortsetter*** er et musikkalbum med musikken fra Gullars, utgitt i 2004. Albumet inneholder også en DVD med tre episoder, sanger og ekstramateriale.

Produktet inneholdt originalsanger fra Gullars i tillegg til nytt materiale, spilt inn av artister fra Bergen. Blant annet sang Ephemera Jan Eggums vise «Redd». *Finnmark Dagblad* ga terningkast 6 til DVDen og 3 til albumet.

## Sporliste

# «Gullars», Gullars
# «Indigo, Indigo», Kine Kringstad, Kaja Kringstad og Therese Thorsen
# «Jada, gullars», DJ. Barabass
# «Utenpå og inni med», Gullars og Indigo
# «Hvis jeg turde fly», Gullars
# «Redd», Ephemera
# «Røde hunder», med Trond-Viggo Torgersen
# «Domino», Spetakkel
# «Regnværssky i halsen», Walk
# «Godt humør», Gullars, Mathea og Emilie
# «Ertekoppen», Erik Røe
# «Det klarer eg sjøl», Gullars
# «Min egen bror», Gullars
# «To ensomme cowboys», Sgt. Petter og Gullars
# «Midt på natten», Olav Dale
# «Natta' Gullars», Yvonne Algrøy og Morten Færestrand

## Referanser
Aixovall

**Aixovall** er en landsby i kommunen Sant Julià de Lòria i Andorra. Det ligger ved elven Aós møter hovedelven Valira og det finnes en gammel bro på stedet. Aixovall er første gang nevn i kilder fra år 1176. Stedets kirke heter *Santa Filomena d'Aixovall*. Andorras herrelandslag i fotball spiller sine hjemmekamper på *[[Estadi Comunal d'Aixovall]]*, landets største fotballstadion med en tilskuerkapasitet på . Landsbyen hadde i 2018 et folketall på 93.

## Referanser


## Eksterne lenker
* «Aixovall», Enciclopèdia.cat